## Rješenje Ustavnog suda Republike Hrvatske broj: U-II-2333/2001 od 25. veljače 2004.

### NN 27/2004 (3.3.2004.), Rješenje Ustavnog suda Republike Hrvatske broj: U-II-2333/2001 od 25. veljače 2004.

# USTAVNI SUD REPUBLIKE HRVATSKE

790

Ustavni
sud Republike Hrvatske, u sastavu Petar Klarić, pred­sjednik Suda, te suci
Marijan Hra­njski, Mario Kos, Ivan Matija, Ivan Mrko­njić, Jasna Omejec, Že­ljko
Potoč­njak, Agata Račan, Emilija Rajić, Smi­ljko Sokol, Nevenka Šernhorst, Vice
Vukojević i Milan Vuković, rješavajući o prijedlogu za pokreta­nje postupka za
ocjenu suglasnosti s Ustavom i zakonom drugog propisa, na sjednici održanoj
dana 25. ve­ljače 2004. godine, donio je

## RJEŠENJE

I.
Odbacuje se prijedlog za pokreta­nje postupka za ocjenu suglasnosti s Ustavom i
zakonom Pravilnika o unutar­njem redu Ministarstva financija, klasa:
023-03/01-01/97, urbroj: 530-03/01-7 od 27. rujna 2001. godine.

II. Ovo
rješe­nje objavit će se u »Narodnim novinama«.

```
Obrazlože­nje
```

1.
Carinski sindikat Hrvatske iz Zagreba podnio je prijedlog za pokreta­nje
postupka za ocjenu suglasnosti s Ustavom i zakonom Pravilnika o unutar­njem
redu Ministarstva financija (u da­lj­njem tekstu: Pravilnik) od 27. rujna 2001.
godine.

Pravilnik
je donio ministar financija na teme­lju članka 61. točke 1. Zakona o sustavu
državne uprave (»Narodne novine«, broj 75/93, 48/99, 15/00, 59/01, u da­lj­njem
tekstu: ZSDU).

2. Prema navodima prijedloga, Pravilnik je u
nesuglasnosti s člankom 145. Zakona o radu (»Narodne novine«, broj 38/95,
54/95, 65/95, 17/01, 82/01).

*Ustavni sud nije nadležan za odlučiva­nje.*

3. Odredbom članka 128. točke 2. Ustava Republike
Hrvat­ske propisano je da Ustavni sud odlučuje o suglasnosti drugih propisa s
Ustavom i zakonom.

Pod drugim propisom podrazumijeva se akt općeobveznog
karaktera, donesen od strane nadležnih tijela državne vlasti ili tijela
jedinica lokalne i područne (re­gionalne) samouprave te drugih pravnih osoba s
javnim ovlastima, koji uređuje odnose na općenit način i koji se odnosi, u
pravilu, na neodređeni krug adresata.

4. Odredbom članka 61. točke 1. ZSDU propisano je da
Pravilnik o unutar­njem redu, iz članka 60. stavka 3. istog Zakona, za
ministarstvo donosi ministar. Prema odredbi članka 60. stavka 3. ZSDU,
Pravilnikom o unutar­njem redu utvrđuje se broj potrebnih državnih službenika i
namještenika, s naznakom ­njihovih osnovnih poslova, zadaća i stručnih uvjeta
potrebnih za ­njihovo obav­lja­nje te ­njihove ovlasti i odgovornosti.

Člankom 3. Zakona o državnim službenicima i namješt­e­nicima
(»Narodne novine«, broj 27/01) propisano je da se službenici i namještenici
primaju i raspoređuju na radna mjesta utvrđena Pravilnikom o unutar­njem redu
državnih tijela.

Ustavni sud ocje­njuje da je u konkretnom slučaju
riječ o općem aktu internog karaktera, koje­g je ministar financija donio, teme­ljem
svojih ovlasti iz članka 61. točke 1. ZSDU, i u skladu s člankom 60. stavkom 3.
ZSDU te člankom 3. Zakona o državnim službenicima i namještenicima.

Osporeni Pravilnik, stoga, po svojim pravnim
značajkama nije drugi propis, u smislu odredbe članka 128. točke 2. Ustava
Republike Hrvatske, koji bi mogao biti predmetom ocjene ustavnosti i
zakonitosti pred Ustavnim sudom.

5. Odredbom članka 32. Ustavnog zakona o Ustavnom
sudu Republike Hrvatske (»Narodne novine«, broj 49/02 – pročišćeni tekst, u da­lj­njem
tekstu: Ustavni zakon) propisano je da će Ustavni sud rješe­njem odbaciti
prijedlog kad ne postoje pretpostavke za odlučiva­nje o biti stvari.

U skladu s ocjenom Ustavnog suda da osporeni
Pravilnik nije drugi propis, u smislu odredbe članka 128. točke 2. Ustava
Republike Hrvatske, na teme­lju odredbe članka 32. Ustavnog zakona, riješeno je
kao u točki I. izreke.

6.
Rješe­nje iz točke II. izreke obrazlože­nja teme­lji se na članku 29. Ustavnog
zakona.

Broj:
U-II-2333/2001
Zagreb, 25. ve­ljače 2004.

USTAVNI SUD REPUBLIKE HRVATSKE

Predsjednik Suda
**dr. sc. Petar Klarić,** v. r.

Rješenje, NN 27/2004-790